Больш дарагія аўтэнтычныя рэчы адпраўляюцца наўпрост на прылаўкі дарагіх маскоўскіх антыкварных крам. Напрыклад, у самым цэнтры расійскай сталіцы размешчаны салон-крама “Лейбштандарт”, які хутчэй нагадвае дарагую прыватную галерэю. На сценах вісяць аўтэнтычныя рускія ваенныя сцягі пачатку ХХ стагоддзя, на манекенах апранутыя разнастайныя мундзіры, на падстаўках вісіць агнястрэльная і халодная зброя. Словам, усё вельмі на высокім узроўні. Расійскае выданне часопіса “Форбс”, характарызуючы працу гэтай крамы, адзначае, што “эмоцыі забяспечаных мужчын — вельмі добры рухавік гандлю”. “Лейбштандарт”, які пачаў працу некалькі гадоў таму ў падвале недалёка ад Парку Перамогі, паспеў перамясціцца ў самы цэнтр Масквы і займае зараз некалькі ёмістых залаў на Цвярской. У Беларусі, на жаль, пакуль такіх кропак няма.